
STVORITELJ SVIJETA I PROBLEM 
ZLA 


IJELI svijet i svaka pojedina stvar u njemu ima Stvoritelju 
da zahvali na svemu, što jest i što ima. Zato ima neogra- 
ničenu kraljevsku vlast nad svim stvarima. On upravlja 

čitavim svijetom neizmjerno mudro. Njegovoj se svemogućnosti 
ništa ne može usprotiviti. Neizmjerna je ljubav, koja ga vodi kod 
svih njegovih djela, Sve ovo nužno priznajemo, kad razumijemo, 
što znači »Stvoritelj« svijeta. Ali kad promatramo ovaj svijet,. 
gdje vidimo uz dobrotu i ljepotu i sreću toliko zla i rugobe i ne- 
sreće, onda nam se čini, kao da smo se prevarili, kad smo priznali 
Stvoritelja kao izvor svega i kao neizmjerno mudroga i silnoga i 
dobroga kralja i oca čitavog svijeta. 

Nijesmo mi prvi, koji su se borili s ovim poteškoćama, 
»Problem zla« zaokupljao je od vajkada ljudski 
duh. Već je psalmista! bolno uzdisao, promatrajući, gdje praved- 
nici moraju toliko trpjeti, dok zli uživaju svaku sreću. Pogled 
na svršetak ovoga života i na vječnost dao je vsalmisti odgovor 
na teško pitanje. Tako je ostalo i ostat će, dok bude ljudskog ro- 
da na ovom svijetu. Vjera u budući život, gdje će Bog izravnati, 
što je krivo bilo u ovom životu i gdje ćemo upoznati puteve 
providnosti Božje, dati će potpuno rješenje problema zla, 

Zato je prvii najbolji odgovor na ono teško 
pitanje, kakosezlomožesložitisBogom, čin vjere 
u providnost Božju i život vječni, u kojem će svatko primiti plaću 
prema zaslugama, što ih je stekao u ovom prolaznom životu. Ovo 
je zajedničko rješenje čitavogskupaonih pita- 
nja kojasačinjavajuproblem zla, Na ovaj način mo- 
že i filozofija sama, neovisno o vjeri, riješiti problem zla. Budući 
da je sigurno, da je Bog izvor svega i da je neizmjerno silni i mu- 
dri i dobri kralj i otac čitavoga svijeta, ne možemo ovo zanijekati 
poradi zla, koje vidimo u svijetu. 

Ipak ćemo odgovoriti ina pojedina pitanja, 
koja tolike duhove muče, kad promatraju zlo u svijetu, Pitaju se 
mnogi, kako je zlo moguće, ako je Stvoritelj izvor svakoga bića, 
apsolutni gospodar svega svijeta, svemoguć, neizmjerno mudar, 
beskrajna ljubav i dobrota. 

Jedan od najvećih umova svih vremena, Sv. Augustin, mno- 
do je trpio, tražeći odgovor na ova pitanja, dok ga nije našao. 
Augustinovo rješenje prihvatila je, barem u glavnim potezima, 
kršćanska filozofija i teologija, napose Sv, Toma Akv. Tako je 


1 Ps, 36 i 72. 

Sv. Augustin postao sveopćim učiteljem onih, koji iskreno traže 
rješenje problema zla. Zato možemo i mi s pouzdanjem tražiti u 
njega savjet u našim pitanjima. O »problemu zla kod Sv. Augu- 
stina« mnogo se pisalo, osobito u posljednje vrijeme prigodom 
1500 godišnjice njegove smrti. Tako je napisao vrlo zanimivu stu- 
diju R. Jolivet S. I, profesor katoličkog sveučilišta u Lyonu: »Le 
Problčme du mal chez S. Augustin«.? 


Oni koji misle, da ne bi moglo biti zlo u svijetu, ako bi Stvoritelj 
bio izvor svakoga bića izvan sebe, pretpostavljaju očito, 
da je zlo neko biće. 


To je bila nauka Zoroastrova i Manihejaca, pa i naših Pala- 
rena. | Sv. Augustina, koji je više godina bio pristaša manihejske 
sljedbe, dugo je mučila sumnja, da li je zlo neko biće ili samo ma- 
njak savršenstva, koie bi neko biće moralo imati. Napokon se u- 
vjerio, da je svako biće kao takvo dobro, a zlo se zove i jest sa- 
mo zato, jer nema nekosa savršenstva, koje bi moralo imati. Tako 
u Ispovijestima“ govori Bogu: »Ono zlo. kojeg sam porijetlo tražio, 
nije nikakva supstancija, jer inače bi bilo nešto dobro, Ona sun- 
siancija naime bila bi ili neraspadljiva, dakle veliko dobro; 5li bi 
bila raspadljiva supstancija, pa i raspadljiva ne bi mosla biti, kad 
ne bi bila dobra.« Drugdje opet* tako dokazuje, da zlo ne može 
biti nikakva narav: »Svakoj je stvari zlo ono, što se protivi nje- 
zinoj naravi. Ako je dakle svako zlo protivno naravi, ne može 
ono samo biti nikakva narav.« Isto tako i sv. Toma odlučno zaba- 
cuje mišljenje onih, koji su si pretstavljali zlo kao neku stvar ili 
narav": »Dobro je sve ono, što može biti predmet težnje. Budući 
dakle da svaka narav teži za tim, da postoji i đa buđe savršena, 
treba kazati, da je bivanje i narav kojegod stvari nešto dobro. 
Nije dakle moguće, da bi zlo bilo neko biće ili forma ili narav, iz 
toga slijedi, da zlo znači neku »odsutnoast dobroga — absentia 
boni«, ili kako veli malo kasnije“ »lišenje dobroga —- privatio bo- 
ni« Zloje dakle nedostatak, kojiimaneka stvar 
time, štojoj nešto fali, štobi moralaimati. Stvar, 
koja ima takav nedostatak, ne zove se zlo nego zla. Zato treba 
razlikovati zlu stvar i zlo, ili stvar i njezinu zloću Onu možemo 
zvati zlo u materijalnom smislu, a zloću zlo u formalnom smislu, 


ili s Donatom" »materijalno i formalno zlo — malum materiale, 
malum formale«, 

Ako je dakle zlo samo nedostatak — pita se naime sam» 
za formalno zlo ili zloću — ne može samo po sebi imati nikakva 


izvora ili uzroka, dakle niti Stvoritelja. Zato možemo i moramo 
doista kazati, da je neispravna ona pretpostavka, na kojoj se o- 


? Archives de philosophie, vol. VII. cah. 2, 1 - 104. 

3 Confess, VII, 12. * De moribus Eccles. I, 2. 
5 S, theol. 1, 48, 1, c. 

€ S. theol, 1, 48, 1, ad 4. * Ontol., ed. 7, 121 - 2. 

sniva poteškoća onih, koji ne mogu razumjeti, kako može posto - 
jati zlo u svijetu, ako je Stvoritelj izvor svakog bića. Neispravao 
. se pretpostavlja, da je zlo nekakvo biće. s 

Ali i u istinitoj pretpostavci, da je zlo samo nedostatak 
nužnog savršenstva, koje bi neka stvar po svojoj naravi mosla i 
morala imati (malum est defectus boni, quod natum est et debet 
haberi), kako kaže Sv. Toma, ostaje pitanje, kudikamo zamašni- 
je i teže od onoga prvoga. Akoje Stvoriteljizvorsva- 
koga bića, kako može onda neko biće biti bez 
onoga, štobimoralo imati? Kako može čovjek i životi- 
nja trpjeti od rana i bolesti, od glada i žeđće? Kako može biti 
smrt u svijetu? Kako može čovjek sagriješiti i postati čak i na 
vijeke nesretan? To su pitanja, koja nas najviše muče. Zato ćemo 
pomno na njih tražiti odgovor, 

Prije svega mora nam biti pitanje posve jasno, a onda pret- 
postavke, koje se u tim pitanjima sakrivaju. Ne pita se, zašto Bog 
mora slati na svoje stvorove sve ove jade i bolove. Ne tvrdi 
se, da Bog mora nego samo da može tako postu- 
patisnama. Neki bez nužde otešćavaju problem zla, pretpo- 
stavljajući nekako, da zlo nužno postoji u svijetu, i to pravo zlo, 
a ne ono metafizičko Leibnizovo, bez kojega dakako ne može biti 
nijedno stvoreno biće, jer je nužno ograničeno i zato nesavršeno, 
a Leibniz zove metafizičkim zlom svako nesavršenstvo, 


Da Bog svojim stvorovima ne može dati sve, što bi morali imati 
po svojoj naravi, to se ne može ničim dokazati. 


Vele, da je zlo nužno zato, da Bog može pokazati neka svoj: 
savršenstva, koja inače ne bi mogao pokazati, Ovu misao nalazi- 
mo i kod Sv. Tome, $dje odgovara na pitanje, da li može Bog biti 
uzrok zla,“ i kada tumači, kako se slaže providnost Božja sa zlom 
u svijetu." Ovdje kaže: »Budući da se Bog brine za sve stvari, 
mora u svojoj providnosti dopustiti neke nedostatke u nekojim 
posebnim bićima, da se ne zapriječi savršeno dobro čitavog svi- 
jeta. Ako bi se naime zapriječilo svako zlo, mnogo bi dobro falilo 
svijetu. Ne bi mogao živjeti lav, kad ne bi mogla nastradati nije- 
dna životinja; niti bi bila strpljivost mučenika, kad ne bi bilo pro- 
gonstvo sa strane tirana. Zato kaže Sv. Augustin u Enhiridiju 
(pogl. 11. na počeiku): »Svemogući Bog ne bi nikako dopustio zlo 
u svojim djelima, kad ne bi bio tako svemoguć, da može činiti i od 
zla dobro.« 

iz providnosti Božje izvodi Sv. Toma"! da Bog mora svijet 
tako udesiti, da se u njemu nalaze svi stepeni bića, jer to za- 
htijeva dobrobit čitavog svijeta kao cjeline, za koju se providnost 
Božja brine u prvom redu, jer su dijelovi poradi cjeline. »Na pro- 

8 S. theol. 1, 49, 1, ce 

* S, theol, 1, 49, 2. 10 S, theol, 1, 22, 2 ad 2 

11 S. theol, 1, 22, 4, e. 

vidnost Božju spada, upravljati stvari prema svrsi. Poslije božan- 
ske dobrote pako, koja je svrha od stvari lučena, poglavito je do- 
bro, koje postoji u samim stvarima, savršenstvo cijelog svijeta; a 
ovo ne bi postojalo, kad se ne bi nalazili u stvarima svi stupnjevi 
bivanja. Zato spada na providnost Božju, da proizvede sve stup- 
njeve bića.« Ipak ne može biti govor o pravoj nuždi, koja isklju- 
čuje slobodu. I ono naime savršenstvočitavogsvijeta 
jenešto ograničeno. A ono, štoje ograničeno, 
predmetjeslobode Božje, kaošto kaže izričito i sam Sv. 
Toma"; »Budući da je dobrota Božja savršena te može biti bez 
drugih bića, jer od njih ne prima nikakva povećanja savršenstva, 
to slijedi, da neće apsolutno nužno drugih bića.« 

Zato je Leibnizov optimizam neispravan. Prema njemu je 
nužno ovaj svijet najbolji od svih, koji su uopće mogući. Tako ka- 
že Leibniz" izričito: »Na kojigod bi način Bog stvorio svijet, uvi- 
jek bi bio pravilan i odgovarao bi nekom općenitom redu. Ali 
ipak je Bog odabrao onaj svijet, koji je najsavršeniji.« Isto tako je 
neispravno, što Leibniz tvrdi/'* da Bog sve okreće k najboljemu. 
Niti se to slaže s naukom Sv. Pavla,“ koji veli: »Diligentibus 
Deum omnia cooperantur in bonum — onima, koji Boga ljube, sve 
služi na dobro.« Ne kaže Sv. Pavao, da služi na najbolje, nego na 
dobro. Zato veli Hertling'"; »Bez ikakve sumnje Bog bi bio mogao 
stvoriti svijet, koji bi bio bez onih zala, što se nalaze na sadaš- 
njem svijetu. Ali niti stoji, da bi ovakav svijet bio bolji, niti je Bog 
u svome htijenju glede onoga, što je izvan njega, navezan na bolje.« 

Na ono dakle pitanje, zašto ima zlo u svijetu, kad bi ipak 
mogao biti bez ikakva zla te bi tako bio bolji i savršeniji, odgo- 
varamo najprije, da ne stoji ono, što se tvrdi. A onda moramo za“ 
baciti ne samo kao nedokazano nego i kao krivo mnijenje, prema 
kojemu bi Bog nužno stvarao najsavršeniji svijet i dao mu najsa- 
vršeniji red. 

Ali drugo nam se nameće pitanje, kako Bog uopće 
može htjetizlo, a jamačno hoće, jer ga inače ne bi bilo. Po- 
teškoća osniva se na pojmu zla kao nekoga nedostatka, dakle 
neke negacije, koja kao takva nije nikakvo biće, dakle ništa do- 
bro i prema tome ne može biti predmet htijenja. Upravo ovaj po- 
iam zla omogućuje nam i rješenje poteškoće. Ako se zlo sastoji 
u tom, da neka stvar nešto nema, što bi po svojoj naravi morala 
imati, zlo uvijek pretpostavlja kao svoj subjekt neku stvar, koja 
ima svoju narav ili bit i prema tomu svoje bitno savršenstvo i do- 
brotu, Pače ovakva stvar može osim svojega bitnoga savršenstva 
imati i mnoga akcidentalna savršenstva, jer nijesu nužno među 
sobom povezana tako, te jedno ne bi moglo biti bez drugoga. Sa 


12 S, theoL 1, 19, 3. 

15 Hauptschriften, Leipzig, Meiner, II, 141. 

14 Hauptschriften 11, 139. 15 Rom. 8, 28. 
15 Vorlesungen iiber Metaphysik, Miinchen 1922, 121. 

mo svoju bit i time bitno savršenstvo mora stvar uvijek imati, jer 
inače ne bi bila ništa. Zato veli Sv. Toma," da je subjekat zla 
uvijek i nužno nešto dobro, Budući dakle da zla stvar nužno ima 
i nešto dobro, može biti predmet htijenja, kako našega tako i 
Božjega. Alirazlogilimotivhtijenjanemoženika- 
da bitizlo kao takvo, nego samo dobro, s kojim 
jeonozloskopčano. Isto tako naučava i Sv. Toma": »Zlo 
ne djeluje niti se ne želi osim poradi dobra, koje je nadovezano; 
samo je po sebi neodređeno i izvor volje i namjere.« 

Ako Bog hoće, da imađemo razne naravne nedostatke, bor 
love, bolesti, neznanje, pače da moramo i umrijeti, ima samo one 
dobro na pameti, koje je skopčano s ovim raznim vrstama zla. 
Koje je ono dobro, mnogo puta možemo lako spoznati. Katkada 
moramo trpjeti, da sačuvamo ili da stečemo neko naravno ili fi- 
zičko dobro, kaošto je čestoputa operacija nužna zato, da spasimo 
zdravlje i život. Katkada nužno je trpljenje i pregaranje, da ste- 
čemo ili sačuvamo neku krepost, kao strpljivost, poniznost, po- 
uzdanje, čistoću, nesebičnost. Mnogo je puta nužno trpljenje, da 
ne zaboravimo Boga ili da ga se opet sjećamo i da spasimo svoju 
vječnu sreću. Mnogi bi propali na vijeke, kad ih Bog ne bi odvra- 
iio od puta radosti te ih postavio na put križa. Zato nas opominje 
Isus"; »Uniđite kroz uska vrata; jer široka su vrata i prostran 
put, koji vodi u propast, i mnogi su, koji unilaze njime. Kako uska 
su vrata i kako tijesan je put, koji vodi u život; i malo ih ima, 
koji ga nađu.« 

Glede fizičkih zala, kaošto su bolestiibo- 
loviidruginedostacilfizičkenaravi, nema pote- 
škoće,daihBogmožehtjetiporadinekogadobra, 
kojejesnjima povezano. U ovom smislu možemo kazati 
sa Sv. Tomom,“ da je Bog uzrok fizičkoga zla, ali nipošto moral- 
noga zla ili grijeha: »Deus est auctor mali, quod est poena, non 
autem mali, quod est culpa —- Bog je začetnik onoga zla, koje je 
kazna, ali ne onoga zla, koje je grijeh.« 

Grijeha ne može Bog nikako htjeti, jer bi si 
proituslovio, kad bi htio ono, što zabranjuje. Ali budući 
da može i grijeh, kaošto i fizičko zlo, biti skopčan s nekim do- 
brom, to može Bog pripustiti ili ne zapriječiti 
grijeh poradi onoga dobra. Tako može Bog dopustiti, đa 
okolica padne u teški grijeh, da se istrijezni i ponizi. U ovom smi- 
slu služi griješniku i grijeh na dobro. Dobro je bilo i za Davida i 
za Sv, Petra, što je Bog pripustio, da su tako teško sagriješili. 

Bog ima kod svakoga zla, i fizičkoga i moralnoga, dobru 
svrhu na pameti. Ali usvakom slučaju odrediti koja 
jeonaposebnasvrha,zatonašograničenirazum 
nema dovoljne snage, kako dobro primjećuje Leibniz": 


17 S. theol. 1, 48, 3. 15 S, theol, 1, 48, 1. ad 4. 
18 Mt. 7, 13 - 14. 20. S. theol. 1, 49, 2. 

»Znati posebne razloge, koji su Boga možda potakli, da odabere 
ovaj red vasione, da trpi grijehe, da na neki stanoviti posebni 
način dijeli svoje milosti, — to nadmašuje sile ograničenoga du- 
ha, dok još nije dospio do blaženoga gledanja Božjega.« Osobito, 
kad na nas navale strasti, kad bismo se nekoga zla svakako 
htjeli riješiti, onda nastojimo dokazati, da ono zlo nema nikakve 
veze s dobrim i zato da nema nikakve svrhe. Tako činimo i onda, 
kad ne bi bilo teško spoznati. čemu nam ima da služi ono zlo, 
zvalo se poniženje ili bolest ili nezgoda ili kakogod. Zašto je bilo 
ovo ili ono zlo dobro, vidjet ćemo, kad se stišaju strasti, ako ne 
đa ovom svijetu, onda na drugom. Kad ćeizanaszapočeti 
blaženo gledanje, otkrit će nam Bog sve tajne 
svoje providnosti, i vidjet ćemo, da je Bog dobro htio i 
onda, kad nam se činilo, kao da nema providnosti Božje. I za nas 
vrijedi ono, što je iskusio psalmista, promatrajući, kako trpe pra- 
vednici, a zli se vesele**: »Razmišljao sam, da uzmognem ovo ra- 
zumjeti; ali teško mi je bilo, dok nijesam unišao u svetište Božje 
i razumio njihov svršetak,« 

Ipak ne smijemo misliti, da ono dobro, poradi kojega Bog 
hoće ili pripušta zlo, mora uvijek i nužno biti neko individualno 
đobro, koje bi bilo svojstveno nekomu pojedinačnomu stvoreno: 
mu biću. Sv. Augustin mnogo puta izrazuje svoje uvjerenje, da 
zlo postoji poradi dobra čitavog svijeta kao cjeline taky, te i zlo 
spada u općeniti red svijeta, premda se pričinjava kao nered, ako 
se promatra bez obzira na cielinu. Tako ispoređuje** čitav svijet 
s divnim mozaikom, u koji vrlo dobro pristaje i onaj kamenčić, koji 
se čini ružan onomu, koji ne promatra sve zajedno, Drugdje opet" 
ispoređuje svijet s prekrasnom velikom palačom, s dobro uređenom 
vojskom, s krasnom rjesmom. Onomu, koji stoji u jednom kutu 
palače, može se činiti, da ona zgrada nema ljepote. Pojedini voj- 
nik može suditi, da nema reda u vojsci. Onaj, koji čita ili sluša 
samo pojedine riječi, može misliti, da pjesma nije skladna. Tako 
se može činiti i onomu, koji promatra pojedine događaje, da nema 
reda u svijetu. Al: uistinu zauzima i sve ono, što nam se ne sviđa, 
svoje određeno mjesto u redu providnosti Božje. Sa Sv, Augusti- 
nom slaže se votpunoma Sv. Toma, koji na pitanje, zašto ima toli- 
ko zla na svijetu, odgovara“: »Savršenstvo svijeta traži nejedna- 
kost u stvarima, da se ispune svi stupnjevi dobrote... Kaošto 
dakle savršenstvo svijeta kao cjeline traži, da nema samo nepro- 
laznih nego i prolaznih stvari, tako i savršenstvo vasione traži, 
da ima nekih stvari, koje mogu izgubiti dobrotu, dakle ju i katka- 
da i gube. A _u tom se sastoji zloća, da naime neka stvar izgubi 
dobrotu.« 


2! Hauptschriften: II, 139. 
22 Ps. 72, 16 - 17. 23 De ordine I, 1. 
2* De musica VI, 11. 25 S. theol. 1, 48, 2, €. 

Uza sve to zlo ne postoji nužno. Bog je slobo- 
dan ne samo u stvaranju svijeta, nego i u odabiranju reda. I ono 
dobro, s kojim je neko zlo skopčano, Bog neće nužno. Pače mo- 
ralno zlo ili grijeh Bog nužno zabranjuje. Kad bi se ljudi htjeli ču- 
vati grijeha, najveći i najteži dio zala ne bi bio na ovom svijetu. 
Kaošto Sv. Pavao“ kaže, da je smrt unišla u svijet poradi grijeha 
jednog čovjeka, tako i mnoga druga zla, koja su kao neki pratio- 
ci ili preteče smrti. ' 

Ipak nije svako fizičko zlo kazna za grijeh, 
jer može Bog ono zlo htjeti poradi nekoga drugoga dobra. Tako 
je i Isus" odgovorio svojim učenicima, kad su ga pitali za čovje- 
ka, koji je bio slijep od rođenja, da li je to bila kazna za grijeh 
njegovih roditelja ili njegov vlastiti: Niti jedno niti drugo, nego se 
to dogodilo zato, da se na njemu očituju djela Božja. (»Niti je 
ovaj sagriješio niti njegovi roditelji, nego da se očituju djela Božje 
na njemu.«) 

Zato egzistencijazlausvijetune samo ne može u- 
skolebati našu vjeru u Boga, nego baš naprotiv dokazuje, da 
svijetne može biti sam od sebe. Zlo u svijetu nužno 
pretpostavlja Biće, koje slobodno stvara i uređuje svijet, Biće, ko- 
jemu i zlo mora služiti, da postigne svrhu, koju je odredila Njego- 
va neizmjerna dobrota. Dobro kaže Esser?: »Kao golem kamen s 
oštrim rubovima leži pred svakim monizmom problem trpljenja, 
koji ne može niti svladati niti obaći. Monizam nema šta da kaže 
čovjeku, koji trpi. I pesimizam, ovaj samoubojica mišljenja, svje- 
doči, da ima Bog. I problem trpljenja traži Boga. Ovaj se problem 
ne može nikako riješiti, ako ne prelazimo iz ovoga svijeta u drugi 
svijet.« 


Odakle teškoća problema? 


Težak je za nas problem zla, a razlog je taj, štopremalo 
nato mislimo, da je Stvoritelj svijeta neizmje- 
rannitousvakom pogledu. On je neizmjerno dobar, ali i 
neizmjerno pravedan; neizmjerno silan, ali i neizmjerno mudar; 
neizmjerno dobrostiv i blag otac, ali i neograničen gospodar čita- 
vog svijeta, koji mora tražiti od svakog stvorenja bezuvjetnu :9- 
slušnost, Čini nam se katkada, kao da bi nas morao Bos saču- 
vati od svakoga zla, jer je neizmjerno dobar. Ali mi tako mislimo, 
jer zaboravljamo, da je Bog ne samo neizmjerno dobar, nego i ne- 
izmjerno mudar i svemoguć, te može i tamo nalaziti i postići do- 
bro, gdje mi ne vidimo nego samo zlo. Čini nam se, da je sve iz- 
gubljeno, kad nam je možda Bog našim patnjama  pripravio i 
osigurao najveću sreću. Lijepo tumači razliku između naše pro- 
vidnosti (ako smijemo tako kazati) i providnosti Božje Sv. Toma": 


*& Rom. 5, 12. 710,91 -3. 
2% Religion, Christentum, Kirche — Kempten 1912, 1, 296 - 7, 
2% S, theol. 1, 22, 2, ad 2. 

»Drugo je onaj, koji se ima brinuti za koju pojedinu stvar, a drugo 
onaj, koji se ima brinuti za vasionu. Onaj, koji se ima brinuti za 
koju pojedinu stvar, isključuje od nje, koliko moguće, svaki nedo- 
statak. A onaj, koji se ima brinuti za vasionu, dopušta koji neda- 
statak u pojedinoj stvari, da ne zapriječi dobro cjeline.« 


Neštotajnovitoje većnašasloboda, koja nam 
je ujedno tako draga i tako strašna, jer sami ne znamo, kako će- 
mo se njome služiti, da li na svoju sreću ili propast. Sami smo sebi 
zagonetka. Ali s kud i kamo većim strahom promatramo slobodu 
Božju, jer ne možemo dokučiti mudrosti našega Stvoritelja. Ioak 
nas mora pomisao na providnost Božju napunjati i veseljem i po- 
uzdanjem. Premda ne možemo razumjeti sve puteve providnosti 

je, ipak znademo, da nije podvrgnut naš Stvoritelj nikakvim 
slaboćama, nego da hoće našu pravu sreću i da će nas sigurno 
dovesti do blaženstva, ako se samo mi dademo voditi, vršeći dra: 
govoljno Njegovu svetu volju. Poteškoća i razlog straha je samo 
u našoj slobodi, kojom se možemo služiti ne samo na dobro nego 
i na zlo, a koju nam Bog ostavlja, nuđajući nam samo svoju mi- 
tost, s kojom možemo postići pravu našu potpunu sreću, vječno 


blaženstvo. 


Zato možemo najpovoljnije riješiti problem 
- zla. Na pitanje: »Zašto Bog pripušta grijeh i bolove?« odgovara 
mo s O. Zimmermannom": »Zato, jer iz njih izvire vječna slava 
Božja i naše neprolazno veselje.« Ovo rješenje problema zla, koje 
nam daje kršćanska, prava filozofija, u potpunom je skladu s 
naukom naše svete vjere, izraženom tako jasno u Sv, Pismu već 
spomenutim riječima i napokon svečano definiranom na crkve- 
nom Saboru u Vatikanu g. 1870., koji izjavljuje“': »Sve što je 
stvorio Bog po providnosti svojoj čuva i ravna, dopirući od kraja 
do kraja jako i sve udešavajući blago.« 


Franjo Sal. šanc D. I. 


2 Warum Schuld und Schmerz, Freiburg i B. 1922, 108. 
$1 Const. de fide cathol., cap. I. 


